als_Latn dik_Latn sag_Latn
Publikimet e Fundit
- Dy dokumentat që kapin në flagrancë Metën e Ramën për planin e vrasjeve
- Doshi në Prokurori, prova të reja për vrasjet e porositura nga Meta
- Shefi Alban Ahmeti i mori 4 mijë euro policit që u kap me 3.6 kg kokainë
- “Meta Ik", të enjten protestë para Parlamentit
- Lu: Mbështeje e plotë nga SHBA për luftën ndaj krimit në Kuvend
- Eskorta e Ilir Metës aksidenton rëndë një person, policia e fsheh
Henry Kissinger është Sekretari i Shtetit më i famshëm dhe më përçarës që kanë pasur ndonjëherë Shtetet e Bashkuara. Në këtë intervistë, ai diskuton librin e tij të ri nëpërmjet eksplorimit të krizave të kohës tonë, nga Siria në Ukrainë, dhe limitet e fuqisë amerikane. Ai thotë se, veproi në përputhje me bindjet e tij në Vietnam. Henry Kissinger duket më i ri se 91 vitet e tij. Është i përqendruar dhe miqësor, por gjithashtu edhe i vëmendshëm, i gatshëm në çdo kohë që të mbrojë veten ose t’i shmangë me ashpërsi pyetjet tejet kritike. Sigurisht, kjo nuk do të shkaktonte kurrfarë habie. Ndërsa intelekti i tij është gjerësisht i respektuar, trashëgimia politike është kontradiktore. Në vite, janë bërë orvatje të pësëritura për ta gjykuar për krime lufte. Nga 1969 deri në 1977, Kissinger shërbeu nën Presidentët Richard Nixon e Gerald Ford, fillimisht si Këshilltar për Sigurinë Kombëtare dhe më pas si Sekretar Shteti. Në këto role, ai ka mbajtur gjithashtu përgjegjësi të pjesshme për bombardimet me napalm në Vietnam, Kamboxhia dhe Laos; vrasjet apo plagosjet e dhjetëra mijëra civilëve. Gjithashtu, Kissinger mbështeti grushtin e shtetit që rrëzoi Salvador Allende në Kili dhe është akuzuar se ka pasur dijeni për komplotet vrasëse të CIA-s. Dokumente të deklasifikuara vetëm pak javë më parë, tregojnë se Kissinger kishte përgatitur plane sekrete për të kryer goditje ajrore kundër Kubës. Ideja u hodh poshtë, pasi demokrati Jimmy Carter u zgjodh në 1976. Prapëseprapë, Kissinger mbetet një njeri, prania e të cilit shpesh është e mirëpritur në Shtëpinë e Bardhë, ku ai vazhdon që të këshillojë presidentë dhe sekretarë shteti deri në ditët tona.
Pak në vitet e para të Kissinger linte të nënkuptonte ngjitjen meteorike të tij në politikën amerikane. I lindur Heinz Alfred Kissinger në Fürth të Gjermanisë në vitin 1923, familja hebreje e tij më pas të shkonte në Shtetet e Bashkuara në 1938. Pas Luftës së Dytë Botërore, Kissinger u kthye në Gjermani, për asistuar në gjetjen e ish-anëtarëve të Gestapos. Më pas, studioi për Shkenca Politike dhe u bë Profesor Harvard në moshën 40-vjeçare. Ditët e fundit, botoi librin e 17-të të tij, një vepër me titullin aspak modest "World Order". Kur po përgatiteshim të uleshim për këtë intervistë, ai kërkoi që "rendi botëror" të ishte kryetema e bisedës. Pavarësisht rrënjëve gjermane dhe faktit që lexon “Der Spiegel” çdo javë në iPad-in e tij, Kissinger preferon që të flasë në anglisht. Pas 90 minutave së bashku në New York, Kissinger thotë se ka rrezikuar kokën me gjithçka na ka thënë. Por, sigurisht, një njeri si Kissinger e di me saktësi se çfarë do dhe çfarë nuk do të thotë.
-Dr. Kissinger, kur shikojmë në botë sot, ajo duket me e ngatërruar se kurrë më parë: me luftëra, katastrofa dhe kaos kudo. A është vërtet bota sot në një çrregullsi më të madhe se kurrë më parë?
Duket se është. Ka kaos që na kërcënon, nëpërmjet përhapjes së armëve të shkatërrimit në masë dhe terrorizmit ndërkufitar. Tani kemi fenomenin e territoreve të paqeverisura dhe kemi parë në Libi, për shembull, se një territor i paqeverisur mund të ketë një impakt të madh ndaj rrëmujës në botë. Shteti si njësi është nën sulm, jo në çdo pjesë të botës, por në shumë pjesë të saj. Por në të njëjtën kohë dhe kjo duket të jetë një paradoks, kjo është hera e parë që njeriu mund të flasë ndonjëherë rreth një rendi botëror.
(Të plotë mund ta lexoni në gazetën “RD”)
Përgatiti: Armin Tirana
Video - Momenti i ekzekutimit te biznesmenit Santo
Kerko Lajme
Parashikimi motit
49°
9°
°F | °C
Cloudy
Humidity: 81%
2 mph
Tue
45 | 66
7 | 18
Wed
40 | 60
4 | 15
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk dan_Latn dzo_Tibt slk_Latn eng_Latn srd_Latn unk unk mos_Latn unk unk